Document ID: 32007R0047

KOMMISSIONENS FORORDNING (EF) Nr. 47/2007
af 19. januar 2007
om ændring af forordning (EF) nr. 34/2007 om fastsættelse af den tildelingskoefficient, der skal anvendes på importlicensansøgninger for bananer med oprindelse i AVS-landene for perioden til den 31. december 2007
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1964/2005 af 29. november 2005 om toldsatser for bananer (1),
under henvisning til Kommissionens forordning (EF) nr. 1789/2006 af 5. december 2006 om åbning og forvaltning af toldkontingentet for import af bananer, der henhører under KN-kode 0803 00 19 og har oprindelse i AVS-landene, for perioden 1. januar til 31. december 2007 (2), særlig artikel 5, stk. 2, og
ud fra følgende betragtninger:
(1)
De importlicensansøgninger, der er indgivet i medlemsstaterne i henhold til artikel 4 i forordning (EF) nr. 1789/2006 og fremsendt til Kommissionen efter artikel 5 i nævnte forordning, vedrører større mængder, dvs. 146 848 tons for importører omhandlet i forordningens kapitel II, end de i artikel 2, litra a), fastsatte disponible mængder.
(2)
Ved forordning (EF) nr. 34/2007 (3) fastsatte Kommissionen en tildelingskoefficient, der skal anvendes på hver ansøgning.
(3)
Nævnte koefficient blev fastsat på et for lavt niveau, fordi nationale organer begik en administrativ fejl, da de meddelte Kommissionen den mængde, der er omhandlet i artikel 5, stk. 1, i forordning (EF) nr. 1789/2006. Forordning (EF) nr. 34/2007 bør derfor ændres.
(4)
Den tildelingskoefficient, der skal anvendes på hver ansøgning, bør derfor ændres -
UDSTEDT FØLGENDE FORORDNING:
Artikel 1
Artikel 1 i forordning (EF) nr. 34/2007 affattes således:
»Artikel 1
Der anvendes en tildelingskoefficient på 91,209128 % på hver importlicensansøgning indgivet af importører omhandlet i kapitel II i forordning (EF) nr. 1789/2006 inden for rammerne af deltoldkontingentet på 146 848 tons.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. januar 2007.

Labels: 3
17
18